**Ministru kabineta noteikumu projekta**

**„Grozījumi Ministru kabineta 2011. gada 24.maija noteikumos Nr. 401 “Prasības atkritumu sadedzināšanai un atkritumu sadedzināšanas iekārtu darbībai””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2011. gada 24.maija noteikumos Nr. 401„Prasības atkritumu sadedzināšanai un atkritumu sadedzināšanas iekārtu darbībai”” (turpmāk – noteikumu projekts) ir sagatavots, lai pilnībā nodrošinātu Eiropas Parlamenta un Padomes 2010. gada 24. novembra direktīvai 2010/75/ES par rūpnieciskajām emisijām (piesārņojuma integrēta novēršana un kontrole) (turpmāk – Direktīva 2010/75/ES) prasību pārņemšanu attiecībā uz atkritumu sadedzināšanas un līdzsadedzināšanas iekārtu darbību, to ietekmētās vides monitoringu un emisiju robežvērtībām.  Noteikumu projekts stāsies spēkā Oficiālo publikāciju un tiesiskās informācijas likuma 7.panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2011. gada 24.maija noteikumos Nr. 401„Prasības atkritumu sadedzināšanai un atkritumu sadedzināšanas iekārtu darbībai”” (turpmāk – noteikumu projekts) ir sagatavots, lai pilnībā nodrošinātu Eiropas Parlamenta un Padomes 2010. gada 24. novembra direktīvai 2010/75/ES par rūpnieciskajām emisijām (piesārņojuma integrēta novēršana un kontrole) (turpmāk – Direktīva 2010/75/ES) prasību pārņemšanu attiecībā uz atkritumu sadedzināšanas un līdzsadedzināšanas iekārtu darbību, to ietekmētās vides monitoringu un emisiju robežvērtībām. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | 2.1.Pašreizējā situācija un problēmas, kuru risināšanai tiesību akta projekts izstrādāts:   * + 1. pašreiz spēkā esošajos Ministru kabineta 2011. gada 24. maija noteikumos Nr. 401 “Prasības atkritumu sadedzināšanai un atkritumu sadedzināšanas iekārtu darbībai” (turpmāk – MK noteikumi Nr. 401) ir noteiktas prasības atkritumu sadedzināšanai un atkritumu sadedzināšanas iekārtu darbībai. Lai pilnībā nodrošinātu Direktīvas 2010/75/ES prasību transponēšanu Latvijas normatīvajos aktos, ir nepieciešams izdarīt grozījumus MK noteikumos Nr. 401.     2. Ar noteikumu projektu ir paredzēts novērst Eiropas Komisijas identificētās nepilnības Nr. EUP (2016)8656 par direktīvas 2010/75/ES prasību pārņemšanu noteikumos Nr. 401, it īpaši attiecībā uz Direktīvas 2010/75/ES IV pielikumā noteiktajām prasībām atkritumu līdzsadedzināšanas nosacījumiem un emisiju robežvērtībām.   1. tiesiskā regulējuma mērķis un būtība:   2.2.1. precizēti atkritumu sadedzināšanas iekārtu veidi, uz kuriem attiecas MK noteikumu Nr.401 prasības. Noteikumu projektā tiek noteikts, ka arī atkritumu termiskās apstrādes procesu, gan arī tam sekojošo sadedzināšanas procesu, ja atkritumu termiskai apstrādei izmanto nevis oksidāciju, bet citus procesus, piemēram, pirolīzi, gazifikāciju vai plazmas procesu uzskata par atkritumu sadedzināšanas vai līdzsadedzināšanas iekārtu. Tādejādi tiek paredzēts, ka noteikumu projekta prasības attieksies arī uz citiem atkritumu termiskās apstrādes procesiem.  2.2.2. precizēti atkritumu sadedzināšanas iekārtu veidi, uz kuriem neattiecas MK noteikumu Nr.401 prasības;  2.2.3. precizētas un papildinātas prasības atkritumu sadedzināšanas iekārtas operatora veiktajām darbībām atkritumu sadedzināšanas iekārtu darbības nodrošināšanai videi un cilvēku dzīvībai un veselībai drošā veidā;  2.2.4. ietvertas papildus prasības attiecībā uz būtiskām izmaiņām atkritumu sadedzināšanas iekārtām izsniegtajās atļaujās A kategorijas piesārņojošas darbības veikšanai. Noteikumu projekts paredz, ka par būtisku izmaiņu atbilstoši normatīvajiem aktiem par piesārņojumu uzskata atkritumu sadedzināšanas vai līdzsadedzināšanas iekārtas darbības veida maiņu, kas saistīta ar bīstamo atkritumu sadedzināšanu atkritumu sadedzināšanas vai līdzsadedzināšanas iekārtās, kas ir tādu iekārtu daļa, kuru darbībai ir izdota A kategorijas piesārņojošas darbības atļauja un kurās dedzina tikai nebīstamus atkritumus. Tādejādi, ja sadzīves atkritumu sadedzināšanai paredzētajās iekārtās tiktu plānots dedzināt arī bīstamos atkritumus, būtu nepieciešams veikt attiecīgus grozījumus minēto iekārtu darbībai izsniegtajā A kategorijas atļaujā, un atbilstoši noteikumu projekta regulējumam, šāda izmaiņa attiecīgajā atļaujā ir uzskatāma par būtisku.  2.2.5. precizētas prasības atkritumu pieņemšanai atkritumu sadedzināšanas vai līdzsadedzināšanas iekārtās,  2.2.6. precizētas prasības atkritumu sadedzināšanas iekārtu kameru aprīkojumam;  2.2.7. paredzēts, ka Valsts vides dienests ir tiesīgs atļaujās A kategorijas piesārņojošas darbības veikšanai noteikt atkāpes no atsevišķām MK noteikumu Nr.401 prasībām, ievērojot noteikumu projektā paredzētos nosacījumus;  2.2.8. precizētas prasības atkritumu sadedzināšanas iekārtu notekūdeņu attīrīšanai un novadīšanai vidē pēc attīrīšanas;  2.2.9. precizētas prasības atkritumu sadedzināšanas vai līdzsadedzināšanas iekārtu emisiju monitoringa veikšanai, kā arī monitoringa veikšanai izmantojamā aprīkojuma kalibrēšanai, piemērojamiem standartiem un laboratorijām, kuras ir tiesīgas veikt attiecīgos emisiju mērījumus;  2.2.10. precizētas prasības atkritumu sadedzināšanas un līdzsadedzināšanas iekārtu emisiju robežvērtību mērījumu standartizēšanas nosacījumiem;  2.2.11. noteiktas prasības attiecība uz atkritumu sadedzināšanas vai līdzsadedzināšanas iekārtu operatora pienākumu iesniegt attiecīgo iekārtu darbības pārskatu valsts sabiedrībai ar ierobežotu atbildību “Latvijas Vides, ģeoloģijas un hidrometeoroloģijas centram”;  2.2.12. precizētas prasības atkritumu līdzsadedzināšanas iekārtām noteikto robežvērtību aprēķināšanai emisijai gaisā, tajā skaitā nosakot prasības piesārņotāju un oglekļa monoksīda emisijas robežvērtībām izplūdes gāzēs no atkritumu līdzsadedzināšanas iekārtām, kurās izmanto cieto kurināmo, biomasu, šķidro kurināmo, kā arī paraugu ņemšanai un mērījumu standartizācijas nosacījumiem;  2.2.13. precizēta atbildīgā iestāde par MK noteikumu Nr.401 prasību piemērošanu, aizstājot visa noteikumu tekstā norādes uz Valsts vides dienesta reģionālo vides pārvaldi ar norādi uz Valsts vides dienestu;  2.2.14. izvērtējot direktīvas 2010/75/ES prasības atkritumu sadedzināšanas iekārtu darbībai un MK noteikumus Nr.401, tika konstatēts, ka ir lietderīgi precizēt jēdzienu “cietās daļiņas”, tā kā direktīvā 2010/75/ES attiecībā uz prasībām atkritumu sadedzināšanas iekārtām tiek lietots jēdziens “putekļi”, savukārt attiecībā uz sadedzināšanas iekārtām kopumā tiek lietots arī jēdziens “cietās daļiņas”. Lai nodrošinātu direktīvas 2010/75/ES prasību pārņemšanu, noteikumu Nr.401 tekstā jēdziens “cietās daļiņas” ir aizstāts ar jēdzienu “putekļi jeb daļiņas”, kurš ir definēts Ministru kabienta 2021.gada 7.janvāra noteikumos Nr.17 “Noteikumi par gaisa piesārņojuma ierobežošanu no sadedzināšanas iekārtām” 2.18.apakšpunktā.[[1]](#footnote-2) |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM), Valsts vides dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Operatori (komersanti), kuri veic atkritumu sadedzināšanas vai līdzsadedzināšanas darbības;  2. Vides aizsardzības institūcijas – Valsts vides dienests;  3. Noteikumu projekta prasības netiešā veidā attiecināmas uz sabiedrību, kuras ieguvums būs kvalitatīvas vides nodrošinājums atbilstošā veidā apsaimniekojot (sadedzinot), tai skaitā, arī tās radītos atkritumus. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām, īpaši norādot, kāda būs ietekme:  Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekta prasības neattiecas uz Nacionālā attīstības plāna 2014. – 2020. gadam un provizoriski – Nacionālā attīstības plāna 2021. – 2027. gadam rādītājiem mikrolīmenī vai makrolīmenī.  Noteikumu projekta prasības neattiecas uz konkurenci.  Noteikumu projekta ietekme uz vidi ir vērtējama pozitīvi, tā kā tiek noteiktas atkritumu sadedzināšanas un līdzsadedzināšanas iekārtu radīto emisiju ierobežošanai, kontrolei un monitoringam.  Noteikumu projekta prasībām nav ietekmes uz veselību.  Noteikumu projekta prasības neskar nevalstiskās organizācijas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Direktīva 2010/75/ES (OV L 334, 17.12.2010., 17. lpp.) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| **Attiecīgā ES tiesību akta datums, numurs un nosaukums** | **Direktīva 2010/75/ES** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 3.panta 41.punkts | 1.un 2.punkts | Pārņemts pilnībā. | Netiek noteiktas stingrākas prasības. |
| 42.panta 1.punkta 2.rindkopa | 3.punkts | Pārņemts pilnībā. | Netiek noteiktas stingrākas prasības. |
| 44.panta c)punkts | 5.punkts | Pārņemts pilnībā. | Netiek noteiktas stingrākas prasības. |
| 46.panta 3.punkts | 19.punkts | Pārņemts pilnībā. | Netiek noteiktas stingrākas prasības. |
| 46.panta 4.punkta otrā daļa | 20.punkts | Pārņemts pilnībā. | Netiek noteiktas stingrākas prasības. |
| 46.panta 6.punkts | 38.punkts | Pārņemts pilnībā. | Netiek noteiktas stingrākas prasības. |
| 47.pants | 37.punkts | Pārņemts pilnībā. | Netiek noteiktas stingrākas prasības. |
| 48.panta 2.punkts | 23., 24.un 25.punkts | Pārņemts pilnībā. | Netiek noteiktas stingrākas prasības. |
| 50.panta 3.punkta otrā daļa | 16.punkts | Pārņemts pilnībā. | Netiek noteiktas stingrākas prasības. |
| 51.panta 3.punkta otrā daļa | 17.punkts | Pārņemts pilnībā. | Netiek noteiktas stingrākas prasības. |
| 52.panta 1.punkts | 9.punkts | Pārņemts pilnībā. | Netiek noteiktas stingrākas prasības. |
| 52.panta 3.punkta 1.teikums | 10.punkts | Pārņemts pilnībā. | Netiek noteiktas stingrākas prasības. |
| 52.panta 4.punkta a) apakšpunkts | 11 un 12.punkts | Pārņemts pilnībā. | Netiek noteiktas stingrākas prasības. |
| 52.panta 4.punkta b)apakšpunkts | 13.punkts | Pārņemts pilnībā. | Netiek noteiktas stingrākas prasības. |
| 54.pants | 8.punkts | Pārņemts pilnībā. | Netiek noteiktas stingrākas prasības. |
| 55.panta 1.punkts | 39.punkts | Pārņemts pilnībā. | Netiek noteiktas stingrākas prasības. |
| VI pielikuma 3.daļas 1.punkts | 30. un 47.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 1.punkts | 4.punkts un 48.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 2.1.punkts | 44.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 3.1.punkts | 50.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 3.2.1.punkts | 51.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 3.2.2.punkts | 52.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 3.3.punkts | 53.punkts | Pārņemts pilnībā. | Netiek noteiktas stingrākas prasības. |
| VI pielikuma 4.daļas 3.4.punkts | 54.punkts | Pārņemts pilnībā. | Netiek noteiktas stingrākas prasības. |
| VI pielikuma 6.daļas 1.3.punkts | 23., 24., 25. punkts | Pārņemts pilnībā. | Netiek noteiktas stingrākas prasības. |
| VI pielikuma 6.daļas 2.7.punkts | 23., 29.un 30.punkts | Pārņemts pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Informācija par Direktīvas 2010/75/ES citu ES sekundāro tiesību aktu prasību pārņemšanu ir pieejama likumprojekta “Grozījumi likumā “Par piesārņojumu”” anotācijā.[[2]](#footnote-3) | |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Noteikumu projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2020. gada 9. septembrī publicēts VARAM tīmekļvietnē [www.varam.gov.lv](http://www.varam.gov.lv) un iesniegts Valsts kancelejā publicēšanai tās tīmekļvietnē, līdz ar to ieinteresētajām personām ir iespēja izteikt viedokli un sniegt priekšlikumus. |
| 3. | Sabiedrības līdzdalības rezultāti | Par noteikumu projektu un tā anotāciju ir saņemti šādi priekšlikumi:   1. SCHWENK Latvija SIA (reģistrācijas Nr. 40003386821, juridiskā adrese Lielirbes iela 17A-28, Rīga, LV-1046) 2020.gada 16.septembra vēstule Nr. Iz. 248/09/2020:   Uzņēmums lūdz tiesību akta projekta 44. punktu precizēt atbilstoši Eiropas Parlamenta un Padomes direktīvas 2010/75/ES par rūpnieciskajām emisijām (piesārņojuma integrēta novēršana un kontrole) 6. daļas “Emisiju monitorings” 1.2. apakšpunktam, izsakot attiecīgo punktu tādējādi, ka automātiskās mērīšanas sistēmas jāpārbauda, vismaz reizi gadā veicot paralēlus mērījumus pēc references metodēm.  **VARAM viedoklis:** Priekšlikums ir ņemts vērā.  **Valsts vides dienesta 2020.gada 28.septembra vēstule Nr. 2.1/CS/2206/2020:**  1.Ministru kabineta 2011. gada 24. maija noteikumu Nr. 401 “Prasības atkritumu sadedzināšanai un atkritumu sadedzināšanas iekārtu darbībai” (turpmāk – noteikumi) 2.1. apakšpunkta pirmā teikuma beigu daļā norādīts: “… kā arī citiem atkritumu termiskās pārstrādes veidiem (tai skaitā pirolīzei, gazifikācijai, plazmas procesiem), ja pēc pārstrādes radušās vielas pēc tam tiek sadedzinātas”. Projekta 2. punktā norādīts, ka noteikumu 2.2. apakšpunktu izsaka šādi: “… kā arī ar citiem termiskās apstrādes procesiem, piemēram, pirolīzi, gazificēšanu vai plazmas procesiem, ja šādā apstrādē radušās vielas pēc tam sadedzina …”. Nav izprotams vai ar terminu “pēc tam sadedzina” domāts, ka sadedzina atkritumu sadedzināšanas iekārtā, kas saistīta ar pirolīzes, gazifikācijas iekārtu, jeb tā ir cita nesaistīta sadedzināšanas iekārta. Dienests ierosina 2.1. un 2.2. apakšpunktā frāzi par sadezināšanu izteikt šādi: “radušās vielas pēc tam tiek sadedzinātas tai pašā atkritumu sadedzināšanas iekārtā, nepiemērojot atkritumu statusa izbeigšanu šīm vielām”;  **VARAM viedoklis:** Priekšlikums ir ņemts vērā daļēji. VARAM paskaidro, ka atkritumu statusa izbeigšanas kritēriji ir noteikti MK 2011.gada 19.aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” 6.punktā. VARAM ieskatā, ir jānodrošina arī citu atkritumu statusa izbeigšanas kritēriju izpilde, lai noteiktu, ka atkritumu pirolīzes pārpalikumi tiem atbilst.  2. noteikumu 3.1.4. apakšpunkts izteikts šādi: “koksnes atkritumus, izņemot tādus koksnes atkritumus, kuros pēc pārstrādes ir vai var būt halogēnus saturoši organiski savienojumi vai smagie metāli”. Ņemot vērā to, ka pašlaik tiek izstrādāti noteikumi koksnes atkritumu statusa izbeigšanas piemērošanai ar iekļautām piesārņojošo vielu koncentrāciju robežvērtībām, ierosinām šo apakšpunktu izteikt šādi: “koksnes atkritumus, izņemot tādus koksnes atkritumus, kuriem atbilstoši normatīviem aktiem par kārtību, kādā izbeidz piemērot atkritumu statusu šķeldai, skaidām un putekļiem, kas iegūti no koksnes iepakojuma vai noteikta veida koksnes būvniecības atkritumiem ir izbeigts piemērot atkritumu statusu;”. Ja šādu atsauksmi nav iespējams iekļaut vai noteikumos koksnes atkritumu statusa izbeigšanas piemērošanai iekļautās piesārņojošo vielu koncentrāciju robežvērtības atšķiras no tām ar kādām koksnes atkritumi būtu jāsadedzina noteikumiem atbilstošā atkritumu sadedzināšanas iekārtā, ierosinām noteikumos iekļaut nepieciešamās koncentrāciju robežvērtības;  **VARAM viedoklis:** priekšlikums nav ņemts vērā. VARAM paskaidro, ka noteikumu Nr.401 3.punktā ir noteikti izņēmumi noteikumu piemērošanai, tāpēc MK noteikumi Nr.401 neattiecas uz tādām iekārtām, kurās tiek sadedzināti koksnes atkritumus, izņemot tādus koksnes atkritumus, kuros pēc pārstrādes ir vai var būt halogēnus saturoši organiski savienojumi vai smagie metāli, tāpēc arī nav pamata šajos noteikumos iekļaut nepieciešamās koncentrācijas robežvērtības. Nav arī pamata iekļaut atsauci uz MK noteikumu projektu ““Kārtība, kādā izbeidz piemērot atkritumu statusu **šķeldai, skaidām un putekļiem**, kas iegūti no koksnes iepakojuma vai noteikta veida koksnes būvniecības atkritumiem” projekts (VSS-755, izsludināts 26.07.2018 (protokols Nr.29, 24.§)), tā kā normatīvais akts vēl nav spēkā.  3. Lai netiktu dublēta frāze “Valsts vides dienesta”, ierosinām projekta 4. punktu izteikt šādi: “4. punktā aizstāt vārdus “Valsts vides dienesta reģionālajā vides pārvaldē” ar vārdiem “Valsts vides dienestā”;  **VARAM viedoklis:** priekšlikums ir ņemts vērā noteikumu projekta 1.punktā.  4. Dienests ierosina noteikumus papildināt ar 4.1 punktu, kurā ievietotu ceturto rindkopu no Eiropas Parlamenta un Padomes 24.11.2010. direktīvas Nr.2010/75/ES par rūpnieciskajām emisijām (turpmāk – Direktīva) IV nodaļas “Īpaši noteikumi par atkritumu sadedzināšanas un līdzsadedzināšanas iekārtām” 42. panta 1. punkta: ”Ja atkritumu termiskai apstrādei izmanto citus procesus, nevis oksidāciju, piemēram, pirolīzi, gazifikāciju vai plazmas procesu, atkritumu sadedzināšanas vai līdzsadedzināšanas iekārtā iekļauj gan termiskās apstrādes, gan arī tai sekojošo sadedzināšanas procesu.”;  **VARAM viedoklis**: priekšlikums ir ņemts vērā.  5. noteikumu 5. punkta pirmajā teikumā norādīts: “noteikumu papildu prasības bīstamajiem atkritumiem neattiecas uz šķidriem atkritumiem…”. Lai būt lābāk izprotams par kādām papildu prasībām tiek runāts, Dienests ierosina noteikumu 5. punktā dod atsauci uz konkrētiem noteikumu punktiem ar papildu prasībām vai arī šīs papildu prasības apkopot atsevišķā noteikumu nodaļā ar virsrakstu “Papildu prasības bīstamajiem atkritumiem”;  **VARAM viedoklis:** priekšlikums nav ņemts vērā, tā kā noteikumu punktos ir iekļautas prasības, kuras ir jāpiemēro bīstamo atkritumu sadedzināšanai.  6. noteikumu 6.3. apakšpunktā un 15. punktā norādīts, ka “… kopējais oglekļa saturs pelnos un izdedžos nepārsniegtu 3 % vai zudumi sadedzināšanas procesā nepārsniegtu 5 % no materiāla sausā svara…”. Lai labāk varētu izprast prasību un tā atbilstu Direktīvas 50. panta 1. punkta redakcijai, izmantojot par analoģiju Ministru kabineta 2011. gada 27. decembra noteikumu Nr.1032 “Atkritumu poligonu ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” 8. pielikuma II daļu, ierosinām 6.3. apakšpunktā un 15. punktā frāzi par zudumiem izteikt šādi: “kopējais oglekļa saturs pelnos un izdedžos nepārsniegtu 3 % vai to masas zudumi sadedzināšanas procesā (LOI) nepārsniegtu 5 % no materiāla sausā svara”;  VARAM viedoklis:  7. Lai operatoram nebūtu jānodrošina, ka jāsamazina atkritumu sadedzināšanas atlikumu daudzums un bīstamība, un jānodrošināta to pārstrāde, neatkarīgi no tā vai to ir teorētiski iespējams veikt un ņemot vērā Direktīvas 53. panta 1. punkta anglisko versiju (*Residues shall be minimised in their amount and harmfulness. Residues shall be recycled, where appropriate, directly in the plant or outside*), Dienests ierosina noteikumu 6.3.1 punktu izteikt šādi: “tiks sasniegts pēc iespējas mazāks atkritumu sadedzināšanas atlikumu daudzums un bīstamība, un, kur piemērojams, tiks nodrošināta to pārstrāde;”  **VARAM viedoklis:** priekšlikums ir ņemts vērā.  8. Lai saprotamāk izveidotu teikumu, ierosinām 7.1 punktu izteikt šādi: “Iekārtas darbības veida maiņu, kas saistīta ar bīstamo atkritumu sadedzināšanu atkritumu sadezināšanas vai līdzsadedzināšanas iekārtās, kas ir tādu iekārtu daļa, kuru darbībai ir izdota A kategorijas piesārņojošas darbības atļauja un kurās dedzina tikai nebīstamus atkritumus, uzskata par būtisku izmaiņu atbilstoši normatīvajiem aktiem par piesārņojumu.”;  **VARAM viedoklis:** priekšlikums ir ņemts vērā.  9. Dienests iesaka precizēt noteikumu 17. punkta otro teikumu, lai tas atbilstu Direktīvas 50. panta 3. punkta trešajam teikumam un izteikt to šādi: “Papildu degļus izmanto arī atkritumu sadedzināšanas iekārtas iedarbināšanas un izslēgšanas laikā, lai sadedzināšanas kamerā nodrošinātu temperatūru attiecīgi virs 850 °C vai 1100 °C šo procedūru laikā un līdz brīdim, kamēr tajā atrodas nesadedzināti atkritumi.”;  **VARAM viedoklis:** Priekšlikums ir ņemts vērā.  10. Dienests ierosina svītrot noteikumu 18. punktu, jo tas dublē projekta 10. punktā norādīto;  **VARAM viedoklis:** priekšlikums nav ņemts vērā. MK noteikumu Nr.401 punkts 17.punkts nosaka regulējumu papilddegļiem, kamēr MK noteikumu 18.punkts attiecas uz visa veida degļu darbību.  11. Dienests iesaka precizēt projekta 22. punktu šādi: “Izteikt 70. punkta pirmo teikumu šādā redakcijā: “Ja iekārtas nominālā jauda (atkritumu sadedzināšanas iekārtas visu jaudu summa atbilstoši iekārtas konstrukcijai saskaņā ar iekārtas ražotāja tehnisko dokumentāciju ir atbilstoša atkritumu siltumietilpībai un daudzumam, ko var sadedzināt stundas laikā) ir vai pārsniedz divas tonna stundā, operators katru gadu iesniedz pārskatu centram.”.  **VARAM viedoklis:** priekšlikums ir ņemts vērā. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs A.T.Plešs

Doniņa 67026515

[Ilze.Donina@varam.gov.lv](mailto:ilze.donina@varam.gov.lv)

1. Ministru kabienta 2021.gada 7.janvāra noteikumu Nr.17 “Noteikumi par gaisa piesārņojuma ierobežošanu no sadedzināšanas iekārtām” (pieejams: <https://likumi.lv/ta/id/320182>) 2.18.punkts: 2.18. putekļi jeb daļiņas – jebkādas formas, struktūras vai blīvuma daļiņas, kuras paraugu ņemšanas vietas apstākļos izkliedētas gāzes fāzē un kuras var atdalīt, filtrējot noteiktos apstākļos, pēc tam, kad iegūts analizējamās gāzes reprezentatīvs paraugs, un kuras pēc žāvēšanas noteiktos apstākļos paliek pirms filtra un uz tā; [↑](#footnote-ref-2)
2. <http://titania.saeima.lv/LIVS11/SaeimaLIVS11.nsf/0/159521E4B11B3C12C2257AC5002BCB6B?OpenDocument> [↑](#footnote-ref-3)